Roope-setä Liikemiespeli

**Roope-setä Liikemiespeli** on Tacticin vuonna 2010 julkaisema lautapeli, jossa tavoitteena on kerätä mahdollisimman paljon omaisuutta ennen pelin loppumista. Se on saanut vaikutteita Monopolysta, minkä takia se on samankaltainen. Pelissä omaisuus voi olla rahaa, osakkeita tai kultarahoja. Kultarahoja voi ostaa ja myydä pelin aikana.

Pelissä Milla Magia on loihtinut kopioita Roopesta aiheuttamaan hämmennystä. Pelaajien on tistettava olevansa oikea Roope. Tämä tapahtuu tietenkin ansaitsemalla eniten rahaa.

Vuonna 2012 pelistä julkaistiin matkaversio, Roope-setä Pörssipeli.

## Pelin sisältö
* Pelilauta
* 115 tapahtumakorttia
* 35 osakekorttia (Kohteet: Pelle Peloton, Ankka-Air, Uutis-Ankka, Peikonhammas-vuori, Margariinitehdas, Miljardööriklubi ja Ankkalinnan Pallo)
* 6 pelihahmoa
* pelirahaa
* 100 kultarahaa
* arpakuutio

## Pelaaminen
Ennen pelin aloittamista rahat järjestetään pelilaudan viereen pankiksi ja jokainen pelaajaa saa 20&nbsp;000:n verran pelirahaa. Myös osakekortit järjestellään. Tapahtumakortit sekoitetaan nostopakaksi ja jätetään tila tulevalle käytettyjen tapahtumakorttien poistopakalle, johon kortit asetetaan tekstipuoli ylöspäin. Viimeiseksi vielä kultarahat asetetaan pelilaudan keskellä olevaan rahaympyrään.

Arpakuutiolla suurimman saanut aloittaa. Hän heittää arpakuutiota uudestaan, liikkuu nopan tuloksen verran pelilaudalla myötäpäivään ja toimii ruudun mukaisesti. Pelaaja voi vuorollaan yrittää käydä kauppaa osakkeistaan ja/tai kultarahoistaan. Niiden arvon saa päättää itse. Vuoron päätteeksi pelaaja voi ostaa kultarahoja kappalehintaan 10&nbsp;000 (pelin päättyessä niiden arvo on 5&nbsp;000). Kultarahan ostaminen on hyvä, sillä niitä omaavaa pelaajaa ei voi pakottaa myymään niitä, vaikka pelaaja ei muuten pystyisi maksamaan. Tosin mikäli pelaajalla ei olisi maksutilanteessa tarpeeksi pelirahaa, mutta osakkeita on, hän ei voi käyttää kultarahoja maksuvälineenä tai myydä niitä muille pelaajille, vaan pelaajan on pakko myydä osakkeitaan.

Pelissä ei voi mennä konkurssiin, vaan mikäli pelaaja ei pysty maksamaan, niin häneltä ei vain voida periä maksua. Peli päättyy, kun kultarahat ovat loppuneet keskeltä. Tämän jälkeen omaisuus lasketaan yhteen: peliraha + 10&nbsp;000 per osake + 5&nbsp;000 per kultaraha ja rikkain pelaaja voittaa.

### Pelilauta

Ruudut, joissa ei lue mitä niissä tehdään:
* Lähtöruudun ohittaessa tai sille osuessa saa pankista rahaa 10&nbsp;000:n jokaista kohdetta kohti, josta on ainakin yksi osake, eli esimerkiksi kolmella Pelle Pelottomalla ja yhdellä Uutis-Ankka-lehdellä saa 20&nbsp;000. Jos ei omista yhtäkään osaketta, saa silti 10&nbsp;000.
* Osakeruuduissa (Pelle Peloton, Ankka-Air, Uutis-Ankka, Peikonhammas-vuori, Margariinitehdas, Miljardööriklubi ja Ankkalinnan Pallo) voi ostaa kyseisen osakkeen 10&nbsp;000:lla. Mikäli pelaaja omistaa ainakin yhden osakkeen kyseisestä kohteesta, hän heittää arpakuutiota ja otaa silmälukua vastaavan määrän kultarahoja itselleen. Mikäli toisella pelaajalla on enemmän kyseisen kohteen osakkeita, maksaa pelaaja hänelle niin monta kertaa 5000:n kuin toisella pelaajalla on enemmän kyseistä osaketta (esimerkiksi jos Pelle Peloton -ruudussa toisella pelaajalla on kolme Pelle Peloton -osaketta ja ruutuun astuneella pelaajalla kaksi, maksaa pelaaja 5&nbsp;000). Osakekorteilla on hyötyjä. Niitä voi käyttää kerran per kortti, ellei pelaaja ole kohteen pääomistaja (omista ainakin kolmea osaketta samasta kohteesta). Tällöin pelaaja saa käyttää hyötyä loputtomasti, jos ei menetä pääomistajuutta. Yhdellä vuorolla saa käyttää vain yhden liikehyödyn, yhden rahahyödyn ja yhden korttihyödyn.
* Saat periä -ruuduissa peritään valitsemaltaan pelaajalta 5&nbsp;000 jokaista kohdetta kohti, josta ruutuun astujalla on ainakin yksi osake, eli esimerkiksi kolmella Pelle Pelottomalla ja yhdellä Uutis-Ankka-lehdellä saa 10&nbsp;000.

## Katso myös
* Aku Ankka (lautapeli)
* Karhukopla (lautapeli)

## Lähteet
* Roope-Setä Liikemiespeli

### Viitteet